Diaolou

Diaolou, også kalt Kaiping diaolou (kinesisk: 碉樓, 碉楼, vakttårn) er befestede fleretasjes høye tårn, i hovedsak oppført i forsterket murbruk. De fleste av disse tårn finnes i et område kalt Sejyapp («de fire len» 四邑) som består av fylkene Kaiping, Enping, Taishan og Xinhui i Guangdongprovinsen i Kina. Men det finnes også slike tårn annetsteds i Kina, som for eksempel i Sichuan. 

De fleste ligger i Kaiping. De første tårnene ble oppført under det tidlige Qing-dynastiet og nådde en topp under 1920- og 1930-årene da det fantes flere enn 3000 tårn. I dag (2010) kjenner man til 1833 som finnes i Kaiping og omkring 500 i Taishan. Trass i at de i hovedsak ble benyttet som beskyttelse mot plyndrerbaner, er noen av dem bosteder også.

Kaiping har tradisjonelt vært en stor emigrasjonsregion, og en smeltedigel for idéer og trender bragt tilbake dit av utenlandskinesere som besøkte sine hjemlige trakter. Som et resultat av dette har mange diaolouer arkitektoniske trekk fra andre deler av Kina og fra den vestlige verden.

Tårnene ble for det meste finansiert av kinesere bosatt i Nord-Amerika. Noen av bygningene har ingen anmeldt noen eiendomsrett over. 

I 2007 ble tårnene satt på UNESCOs verdensarvliste under navnet «Kaiping diaolou og landsbyer» (开平碉楼与村落). Verdensarvskomitéen skrev

Eksempel 

 Ruishi Diaolou, bak landsbyen Jinjiangli, Xianggang. Det er oppført i 1921 og har ni etasjer og er den høyeste diaolouen i Kaiping. Det oppviser et tak i bysantinsk stil og har en romansk kuppel.

 Majianglong-diaolougruppen som går gjennom landsbyene Nan'an li, He'dong li, Qing lin li, Long jiang li og Yong'an li i Kaiping.

 Tårnet i Lis hage, i Beiyi Xiang, oppført 1936 av Xie Weili, en kineser som hadde emigrert til USA.

 Fangshi Denglou – Oppført i 1920 etter bidrag fra landsbyboerne. Denne bygningen er  fem etasjer høy og kalles «lystårnet» idet det har et enormt søkelys like sterkt som fra et fyrtårn.

 Bianchouzhu Lou (Det skjeve tårn), ligger i landsbyen Nanxing og ble bygd i 1903. Dette har syv etasjer og har utsikt over en dam.

 Tianlu Lou (Himmelsk fremgang-tårnet) ligger i Yong'an li og ble oppført i 1992 med syv etasjer og en takterrasse.

Eksterne lenker 
 
 A Hoyping (Kaiping) descendant visits his ancestral village and its diaolou
 A personal diaolou slideshow movie
 Diaolous or Gold Mountain Houses in the Wuyi Region
 Information about the diaolou
 Kaiping Diaolou and Villages – UNESCO World Heritage Centre
 Kaiping photo collection of diaolou

Byggverk i Guangdong
Tårn i Kina
Verdensarven i Kina